Na osnovu člana 18 Zakona o sportu („Sl.list CG“ br. 36/11) i člana 56. i 31. Statuta Opštine Tivat, („Sl.list RCG - opštinski propisi“ br. 40/04 i 26/06 i „Sl.list CG“- opštinski propisi, br. 12/11,21/11 i 3/13), člana 7, 13 i 25 Odluke o finansiranju sporta („Službeni list Crne Gore“ - Opštinski propisi, broj 45/2016) , Skupština opštine Tivat, na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_ godine, donijela je

**ODLUKU**

**o izmjeni i dopuni Odluke o osnivanju Savjeta za sport**

**Član 1**

U članu 2 dodaje se stav 2 koji glasi :

Odluku o raspodjeli sredstava sportskim organizacijama donosi Savjet za sport a Predsjednik opštine potpisuje ugovor sa sportskom organizacijom.

**Član2:**

Nakon člana 2, dodaju dva nova člana i to član 2a koji glasi :

Savjet za sport vrši vrednovanje programa rada sportskih organizacija u skladu sa Odlukom o finansiranju sporta i Pravilnikom o kriterijumima za dodjelu finansijskih sredstva u opštini Tivat.

I član 2b koji glasi:

Radi odavanja društvenog priznanja najboljim sportistima u opštini Tivat, ustanovljava se godišnje priznanje iz oblasti sporta (u daljem tekstu: Priznanje).

Priznanje se dodjeljuje jednom godišnje povodom obilježavanja Dana opštine Tivat a o dodjeli priznanja odlučuje Savjet za sport.

**Član 3:**

Član 3 se mjenja , i glasi :

Savjet čine dva predstavnika sportskih organizacija, dva predstavnika lokalne samouprave i jedan predstavnik građana.

Pravo predlaganja kandidata za člana Savjeta za sport imaju :

1. Građani
2. Sportske organizacije
3. Organ lokalne samouprave

**Član 4:**

Član 4 se mijenja i glasi :

Odlukom Skupštine opštine o osnivanju Savjeta urediće se prava i obaveze, sastav, način izbora i rada Savjeta.

Savjet se bira na period od 4 (četiri) godine.

Članove Savjeta imenuje i razriješava Predsjednik opštine u skladu sa Statutom opštine Tivat

**Član 5:**

Nakon člana 4 dodaje se novi član 4a, koji glasi :

Nаčin rаdа Savjeta za sport

1. Savjet za sport rаdi u sјеdnicаmа.
2. Savjet za sport sе sаstаје pо pоtrеbi, а nајmаnjе јеdаnput u dvа mјеsеcа.
3. Оdlukе i drugе аktе iz svоје nаdlеžnоsti Savjet za sport dоnоsi vеćinоm glаsоvа ukupnоg brоја člаnоvа.
4. Nаčin rаdа, оdlučivаnjе i drugа pitаnjа оd znаčаја zа rаd Savjeta za sport bližе sе urеđuјu pоslоvnikоm о rаdu.

**Član 6:**

Član 6 se mijenja i glasi :

Za člana Savjeta može biti predožen građanin koji posjeduje znanje u oblasti sporta, koji radom i ponašanjem uživa ugled i poštovanje u svojoj sredini a ima prebivalište na teritoriji opštine Tivat.

Članove Savjeta ispred lokalne samouprave predlažu organi lokalne samouprave.

Ispred sportske organizacije može biti predloženo lice za člana Savjeta ako je predlagač:

- registovan u skladu sa Zakonom o sportu

- ima sjedište na teritoriji opštine Tivat.

- da su organizacijom rada, aktivnostima i rezultatima prepoznati u sportskoj sredini.

Sportske organizacije i građani koji predlažu kandidata za člana Savjeta dužni su da uz predlog dostave dokaze i izjave o ispunjavanju uslova iz ovog člana

**Član 7:**

Nakon člana 6 dodaje se novi član 7 koji glasi:

Kandidat sportskih organizacija i građana ne može biti lice koje:

- nema prebivalište u Tivtu

- je član nekog drugog Savjeta kome je opština Tivat osnivač.

- zaposleno u organima lokalne uprave ili organizacijama, institucijama kojima je osnivač opština Tivat

Sportske organizacije i građani koji predlažu kandidata za člana Savjeta dužni su da uz predlog dostave dokaze i izjave o ispunjavanju uslova iz ovog člana

**Član 8:**

Nakon člana 7 dodaje se novi clan 7a koji glasi :

Predsjedniku i članovima Savjeta prestaje funkcija:

1. istekom mandata
2. podnošenjem ostavke
3. razrješenjem
4. kršenjem Poslovnika o radu

**Član 9**

Ova Odluka stupa na snagu osmog dana od dana objavljivanja u Službenom listu Crne Gore-opštinski propisi.

OBRAĐIVAČ

Sekretarijat za mlade, sport i socijalna pitanja

PREDLAGAČ

Prof.dr Snežana Matijević

**OBRAZLOŽENJE**

**Pravni osnov** za donošenje Odluke o izmjeni i dopuni Odluke o osnivanju Savjeta za sport su Zakon o sportu član 18 („Sl.list CG“ br. 36/11) , Odluka o finansiranju sporta („Službeni list Crne Gore“ - Opštinski propisi, broj 45/16) i Pravilnik o finansiranju sporta Službeni list Crne Gore“ - Opštinski propisi, broj 45/16) .

**Razlozi za donošenje odluke:**

Zakonom o sportu ( “Sl.list CG” , br. 36/11 I 36/13) utvrđeno je da Opština može, radi razmatranja pitanja iz svoje nadležnosti u oblasti sporta, osnovati opštinski savjet za sport, kao stručno-savjetodavno tijelo.

Odlukom skupštine opštine o osnivanju savjeta iz stava 1 ovog člana, uređuju se prava i obaveze, sastav, način izbora i rada savjeta, i druga pitanja od značaja za njegov rad.

Opština Tivat je osnovala Savjet za sport.20.03 2013.g.

Odluka o finansiranju sporta („Službeni list Crne Gore“ - Opštinski propisi, broj 45/16) i Pravilnik o finansiranju sporta koje su prostekle iz Zakona o sportu prosiruju ingerencije Savjeta za sport, a samim tim bilo je neophodno izmijeniti Odluku o osnivanju Savjeta za sport.

Odluka sadrži obavezujuće članove , a koje nijesu sadržane u prethodnoj Odluci o osnivanju Savjeta za sporta koje se odnose na to da :

* Predsjednik opštine potpisuje ugovor sa sportskom organizacijom a na osnovu Odluke o raspodjeli sredstava Savjeta za sport.(član7)
* Vrednovanje programa rada sportskih organizacija vrši Savjet za sport, stručno – savjetodavno tijelo koje osniva skupština opštine Tivat.

Odlukom Skupštine opštine o osnivanju Savjeta urediće se prava i obaveze , sastav , način izbora i rada Savjeta i druga pitanja od značaja za njegov rad.

Savjet za sport vrednovanje programa rada sportskih organizacija će vršiti u skladu sa Odlukom o finansiranju sporta i Pravilnikom o kriterijumima za dodjelu finansijskih sredstva u opštini Tivat.(član13)

* Radi odavanja društvenog priznanja najboljim sportistima u opštini Tivat, ustanovlljava se godišnje priznanje iz oblasti sporta (u daljem tekstu: Priznanje).

Priznanje se dodjeljuje jednom godišnje povodom obilježavanja Dana opštine Tivat.

O dodjeli priznanja odlučuje Savjet za sport. (član 25)